CELEX: C2005/271/11
Language: hu
Date: 2005-10-29 00:00:00
Title: A Bíróság ítélete (első tanács) 2005. szeptember 8. a C-544/03. és C-545/03. sz. egyesített ügyekben, (a Conseil d'État előzetes döntéshozatal iránti kérelme) a Mobistar SA kontra Commune de Fléron és a Belgacom Mobile SA kontra Commune de Schaerbeek ügyben (Az EK-Szerződés 59. cikke (jelenleg, a módosítást követően EK 49 cikk) – Távközlési szolgáltatások – A 90/388/EGK irányelv – 3c cikk – Valamennyi korlátozás megszüntetése – Mobiltávközlés szórásának céljára szolgáló oszlopokra, póznákra és antennákra kivetett helyi adók)

29.10.2005   
            
            
               HU
            
            
               Az Európai Unió Hivatalos Lapja
            
            
               C 271/6
            
         
      A BÍRÓSÁG ÍTÉLETE
   
   (első tanács)
   2005. szeptember 8.
   a C-544/03. és C-545/03. sz. egyesített ügyekben, (a Conseil d'État előzetes döntéshozatal iránti kérelme) a Mobistar SA kontra Commune de Fléron és a Belgacom Mobile SA kontra Commune de Schaerbeek ügyben (1)
   
   (Az EK-Szerződés 59. cikke (jelenleg, a módosítást követően EK 49 cikk) - Távközlési szolgáltatások - A 90/388/EGK irányelv - 3c cikk - Valamennyi korlátozás megszüntetése - Mobiltávközlés szórásának céljára szolgáló oszlopokra, póznákra és antennákra kivetett helyi adók)
   (2005/C 271/11)
   Az eljárás nyelve: francia
   A C-544/03. és C-545/03. sz. egyesített ügyekben, az EK 234. cikk alapján benyújtott előzetes döntéshozatal iránti kérelmek tárgyában, amelyeket a Conseil d'État (Belgium) a Bírósághoz 2003. december 23-án érkezett, 2003. december 8-i határozatával terjesztett elő az előtte a Mobistar SA és a Commune de Fléron, (C-544/03), illetve a Belgacom Mobile SA és a Commune de Schaerbeek (C-545/03) között folyamatban lévő eljárásokban, a Bíróság (első tanács), tagjai: P. Jann tanácselnök, K. Lenaerts, N. Colneric (előadó), Juhász E. és M. Ilešič bírák, főtanácsnok: P. Léger, hivatalvezető: M.-F. Contet főtanácsos, 2005. szeptember 8-án meghozta ítéletét, amelynek rendelkező része a következő:
   
               1)
            
            
               Akként kell értelmezni az EK-Szerződés 59. cikkét (jelenleg, a módosítást követően EK 49 cikk), hogy azzal nem ellentétes valamely nemzeti vagy helyi önkormányzati hatóságnak az engedélyekben meghatározott tevékenységek folytatása során használt mobil- és személyi távközlési infrastruktúrát megadóztató rendelkezése, amely különbségtétel nélkül alkalmazandó a nemzeti és más tagállami szolgáltatókra, és ugyanolyan módon érinti a tagállamon belüli és tagállamok közötti szolgáltatásnyújtásokat.
            
         
               2)
            
            
               Nem tartoznak a távközlési piacokon történő teljes verseny megvalósítására vonatkozóan a 90/388/EGK irányelv módosításáról szóló, 1996. március 13-i 96/19/EK bizottsági irányelv által módosított a távközlési szolgáltatások piacának versenyéről szóló 1990. június 28-i 90/388/EGK bizottsági irányelv 3c. cikke alá a mobiltávközlési infrastruktúrára alkalmazandó adójogi intézkedések, kivéve ha ezen intézkedések közvetlenül vagy közvetve előnyben részesítik a különleges, illetve kizárólagos jogokkal a múltban, illetve jelenleg is rendelkező üzemeltetőket az új üzemeltetőkhöz képest, és számottevően érintik a piaci versenyt.
            
         
      (1)  HL C 47., 2004.2.21.